De to doubletitler blev vundet af to useedede par, der begge vandt deres første turneringssejr i deres blot anden turnering som makkere. [[Herredouble]]titlen gik til [[Nikola Mektić]] og [[Horacio Zeballos]], der havde fundet sammen, efter at deres respektive faste makkere var blevet skadet. Den [[Kroatien|kroatisk]]-[[Argentina|argentinske]] duo vandt i finalen med 4-6, 6-4, [10-3] over [[Łukasz Kubot]] og [[Marcelo Melo]], og på vejen til triumfen besejrede [[Nikola Mektić|Mektić]] og [[Horacio Zeballos|Zeballos]] fire af de seks højst seedede par, herunder det topseedede par, [[Australian Open-mesterskabet i herredouble 2019|Australian Open-mestrene]] [[Pierre-Hugues Herbert]] og [[Nicolas Mahut]], i anden runde, hvor de overlevede to matchbolde. For [[Nikola Mektić]] var sejren hans anden [[ATP Tour Masters 1000]]-titel i karrieren, idet han tidligere havde vundet [[Madrid Open 2018]] sammen med [[Alexander Peya]], og det var hans sjette titel på [[ATP Tour]]. [[Horacio Zeballos]] vandt til gengæld sin første [[ATP Tour Masters 1000|Masters 1000]]-titel, og det var hans 12. [[ATP Tour|ATP-titel]] double i karrieren. Både [[Nikola Mektić]] og [[Horacio Zeballos]] blev den første vinder af herredoubletitlen ved [[BNP Paribas Open]] fra deres respektive hjemlande. 20 af de 32 seedede herresinglespillere deltog i doubleturneringen. Ingen af dem kvalificerede sig dog til finalen.<ref>[https://www.atptour.com/en/news/mektic-zeballos-win-indian-wells-2019-doubles-title ATP Tour - ''Mektic/Zeballos Win Indian Wells In Second Tournament As A Team'' (17. marts 2019)] {{en sprog}}</ref> I [[damedouble]]rækken sejrede [[Elise Mertens]] og [[Aryna Sabalenka]], som i finalen besejrede det topseedede par, de regerende [[French Open-mesterskabet i damedouble 2018|French Open]]- og [[Wimbledon-mesterskabet i damedouble 2018|Wimbledon-mestre]] [[Barbora Krejčíková]] og [[Kateřina Siniaková]], med 6-3, 6-2, og dermed fik det nye [[Belgien|belgisk]]-[[Hviderusland|hviderussiske]] par revanche for nederlaget i tredje runde ved [[Australian Open-mesterskabet i damedouble 2019|Australian Open tidligere på sæsonen]]. Triumfen var [[Elise Mertens|Mertens]]' anden [[WTA Tour|WTA-titel]] i [[damedouble]], idet hun tidligere havde vundet [[Wuhan Open 2018]] sammen med [[Demi Schuurs]], mens [[Aryna Sabalenka|Sabalenka]] fik sin første damedoubletitel på [[WTA Tour]], idet hendes bedste resultat i [[damedouble|double]] indtil da havde være finalenederlaget i [[Ladies Open Lugano 2018]] med [[Vera Lapko]] som makker.<ref>[https://www.wtatennis.com/news/mertens-sabalenka-seal-doubles-glory-indian-wells WTA - ''Mertens, Sabalenka seal doubles glory in Indian Wells'' (16. marts 2019)] {{en sprog}}</ref>
Sport